Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12519

b) a repülőgépen kívül lévő személyt károsan elkápráztatja. Megjegyzés.- Az F. 4. 2. pontban felsorolt hatások elkerülése érdekében néhány esetben szükségessé válik olyan megoldás biztosítása, hogy a pilóta kikapcsolhassa, vagy csökkenthesse a villogófények intenzitását. F. 5. Elektromágneses interferencia elleni védelem A repülőgép elektromos rendszereit, különösen a repülés szempontjából kritikus és lényeges rendszereket meg kell védeni az elektromágneses interferenciától, melyek akár külső, akár belső forrásból származhatnak. F. 6. Jegesedés elleni védelem Ha jegesedési körülmények közötti repülésre kérnek jogosítást, a repülőgépről bizonyítani kell, hogy képes biztonságosan üzemelni olyan jegesedési viszonyok között, amelyekkel az összes várható üzemeltetési környezetben számolni kell. “G” ALRÉSZ. ÜZEMELTETÉSI KORLÁTOZÁSOK ÉS INFORMÁCIÓK. G. 1. Általános rész Azokat az üzemeltetési korlátozásokat, amelyeken belül a jelen Annex Szabványaival való egyezést meghatározták, valamint minden olyan egyéb információt, mely a repülőgép biztonságos üzemeltetéséhez szükséges, közzé kell tenni a repülési kézikönyvben, valamint jelölések és feliratok formájában és minden olyan módon, mely a célnak hatékonyan megfelel. A korlátozásoknak és információknak minimum azokat tartalmazniuk kell, melyeket ebben az Alrészben ismertetünk. G. 2. Üzemeltetési korlátozások G. 2. 1. Azokat a korlátozásokat, amelyeknél ezek repülés közbeni túllépésének veszélye fennáll, és amelyeket számszerűen határoztak meg, alkalmas egységekben kell kifejezni és szükség esetén helyesbíteni kell a műszerhibák miatt oly módon, hogy a hajózó személyzet a számukra rendelkezésre álló műszerek alapján azonnal meg tudja állapítani, hogy mikor éri el a korlátozó értékeket. G. 2. 2. Terhelési korlátozások A terhelési korlátozásoknak magukba kell foglalniuk az összes tömegre, súlypont helyzetekre, tömegelosztásra és padlóterhelésre vonatkozó korlátozó értéket (lásd A. 2. 2. pontot). 2007/70/II. szám G. 2. 3. Repülési sebesség korlátozások A repülési sebesség korlátozásoknak magukba kell foglalniuk minden olyan sebességértéket (lásd C.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes